קו החוף המזרחי הראשי

קו החוף המזרחי הראשי (באנגלית: East Coast Main Line או ECML) היא מסילה חשמלית וקו ראשי המחבר את העיר לונדון (תחנת קינגס קרוס) לאדינבורו (תחנת וייברלי) ומשרתת את אזור מזרח אנגליה.

קו החוף המזרחי הוא נתיב תחבורה עיקרי המחבר את דרום וצפון בריטניה במסלול מהיר, הוא עובר סמוך לציר כביש ה-A1 המרכזי ומשתמשים בו כעשרים מליון נוסעים בשנה. הקו עובר ב-52 תחנות, כאשר המפעילה העיקרית של שירותים לאורך הקו היא חברת רכבת לונדון וצפון-מזרח (LNER) ולצידה חברת לומו (Lumo) המפעילה קווים מהירים, טרנספניין אקספרס וקרוסקנטרי המשרתות את החלק הצפוני של הקו, סקוטרייל (חברת הרכבות הלאומית של סקוטלנד) המפעילה קווים בעיקר בין בריק על הטוויד לאדינבורו, ועוד מספר מפעילות וקווים פרווריים קטנים יותר העוברים במקטעים של הקו. 

הקו הראשי עצמו הוא באורך 632 ק"מ, הוא עולה צפונה מלונדון ועובר בין היתר בערים פיטרבורו, לינקולן, דונקסטר, לידס, יורק, דרהאם, ניוקאסל על הטיין, מורפת', בריק על הטוויד, דאנבר ואדינבורו.

היסטוריה
קו החוף המזרחי הראשי נוצר ממספר מסילות רכבת אזוריות שנפתחו בשלבים, אך בניגוד לקו הראשי של החוף המערבי, הקטע הסקוטי מאדינבורו לבריק על הטוויד היה הראשון שנפתח ב-22 ביוני 1846 על ידי רכבת צפון בריטניה (NBR) שבסיסה באדינבורו. הקטע בין לונדון ליורק היה בעיקרו בפיתוח הרכבת הצפונית הגדולה (GNR) ונפתח ב-1849, בעוד שחלקים אחרים התאחדו תחת הרכבת הצפון מזרחית (NER) ב-1854. ב-1860 שלוש החברות העיקריות שניהלו את הקווים במזרח אנגליה ביססו שיתוף פעולה תחת מטריה של "חברת החוף המזרחי המשותפת" (East Coast Joint Stock), בעת מיזוג חברות הרכבת בבריטניה, שיתוף פעולה זה הפך לבסיס לחברת רכבת לונדון וצפון-מזרח ב-1 בינואר 1923.

280px|ממוזער|רכבת מסדרה 37 של נטוורק רייל ומאחוריה רכבת "אזומה" של רכבת לונדון וצפון-מזרח, סמוך ליורק. 
בין 1976 ל-1991 הקו כולו שודרג לתשתית חשמלית הכוללת קוי חשמל עיליים 25 קילו ואט, מה שאפשר לרכבות החשמליות המהירות יותר לעשות שימוש בקו ולקצר בכך את זמני הנסיעה.

מפעילות וקווים עיקריים
280px|ממוזער|רכבת מסדרה 185 של טרנספניין אקספרס.
 שם מהירות מרבית קווים רכבת לונדון וצפון-מזרח 120px|מרכז  אינטרסיטי 225  200 קמ"ש  לונדון - לידס לונדון - יורק 120px|מרכז  בריטיש רייל סדרה 800 "אזומה"בריטיש רייל סדרה 801 "אזומה"  200 קמ"ש  לונדון - אינוורנסלונדון - אדינבורו גרנד סנטרל (אריבה) 120px|מרכז  בריטיש רייל סדרה 180 "אדלנטה"  200 קמ"ש  לונדון - סנדרלנד לונדון - ברדפורד טרנספניין אקספרס 120px|מרכז  בריטיש רייל סדרה 802 "נובה 1"  200 קמ"ש  יורק - ניוקאסל על הטיין  יורק - אדינבורו לומו (קבוצת פירסט) 120px|מרכז  בריטיש רייל סדרה 803  200 קמ"ש  לונדון - אדינבורו קרוסקנטרי (אריבה) 120px|מרכז  בריטיש רייל סדרה 220בריטיש רייל סדרה 221  200 קמ"ש  דונקסטר - אברדין  יורק - אברדיןלונדון - ברדפורד סקוטרייל 120px|מרכז  בריטיש רייל סדרה 380  161 קמ"ש  דרם - אדינבורו (פרוורית) 120px|מרכז  בריטיש רייל סדרה 385  161 קמ"ש  דרם - אדינבורו (פרוורית)

קישורים חיצוניים

הערות שוליים

קטגוריה:קווי רכבת בממלכה המאוחדת